C.A. Spora Lëtzebuerg

D'CA Spora Lëtzebuerg war e lëtzebuergesche Foussballclub aus der Stad Lëtzebuerg, deen 1923 gegrënnt gouf an 2005 am Racing FC Union Lëtzebuerg opgaangen ass.

Geschicht

D'Spora gouf 1923 gegrënnt. Den Numm bezitt sech op de Racing Club Lëtzebuerg an de Sporting Club Lëtzebuerg, zwéi fréier bedéitend Sportclibb am Lëtzebuerger Foussball. An den éischte 17 Joer vun hirer Existenz huet d'Spora mat der Red Boys vun Déifferdeng ëm d'Féierung am Lëtzebuerger Foussball gekämpft. Obwuel d'Red Boys an där Zäit méi Coupë gewonnen huet, war d'Spora och gutt dobäi an huet an nëmme 15 Joer siwen Divisiounstitelen an dräimol d'Coupe de Luxembourg gewonnen.

Wärend der däitscher Besatzung am Zweete Weltkrich huet de Club an der Gauliga Moselland ënner dem Numm Moselland Luxemburg gespillt.

Nom Krich huet d'Spora nach weider Titele gewonnen, och wa se net méi sou erfollegräich war wéi virdrun. Zu de Victoiren ziele véier weider Championnater a fënnef weider Coupe de Luxembourg. 1956 huet d'Spora de westdäitsche Club Borussia Dortmund mat 2-1 geschloen, duerch Goler vum Jean-Pierre Fiedler a Léon Letsch.

2005 huet d'Spora mat zwéin aner Stater Clibb fusionéiert, d'CS Alliance 01 an d'Union Lëtzebuerg, fir de Racing FC Union Lëtzebuerg ze bilden.

National Erfolleger
Nationaldivisioun
Meeschter (11): 1924-25, 1927-28, 1928-29, 1933-34, 1934-35, 1935-36, 1937-38, 1948-49, 1955-56, 1960-61, 1988-89
Zweeten (10): 1923-24, 1925-26, 1929-30, 1930-31, 1932-33, 1944-45, 1951-52, 1958-59, 1966-67, 1987-88

Coupe de Luxembourg
Pokalgewënner (8): 1927-28, 1931-32, 1939-40, 1949-50, 1956-57, 1964-65, 1965-66, 1979-80
Zweeten (8): 1924-25, 1928-29, 1929-30, 1930-31, 1933-34, 1944-45, 1962-63, 1986-87

Europäesch Erfolleger

D'Spora huet sech 11-mol fir europäesch UEFA-Spiller qualifizéiert.

UEFA Champions League
Éischt Ronn (3): 1956-57, 1961-62, 1989-90

UEFA Europapokal vun de Landesmeeschter
Éischt Ronn (3): 1965-66, 1966-67, 1980-81

UEFA Cup
Éischt Ronn (5): 1964-65, 1967-68, 1987-88, 1991-92, 1992-93

D'Spora huet zwee Spiller an Europa gewonnen. 1956-57 huet d'Ekipp iwwerraschend den zweete Match 2-1 géint de westdäitsche Champion Borussia Dortmund gewonnen (den éischte Match hat se 4-3 verluer). 1964-65 am UEFA Cup huet d'Spora den zweete Match 1-0 géint den FC Basel gewonnen (mä och hei den éischte Match mat 2-0 verluer).

Quellen

 Dësen Artikel ass eng Iwwersetzung vum Artikel "CA Spora Luxembourg", an der Versioun vum 10. Dezember 2013, aus der engleschsproocheger Wikipedia.

Lëtzebuerg
Kategorie:Stad Lëtzebuerg